text: алтыүй жетісу облысы панфилов ауданындағы ауыл, бірлік ауылдық округі орталығы. аудан орта­лығы жаркент қаласының қарай 12 км-дей жерде, жеті­су (жоңғар) алатауының оңтүстік бөктерінде бұта аралас бетегелі-бозды және түрлі шалғын шөпті өсімдіктер өскен қызыл қоңыр топырақты, қуаң агроклиматтық белдемінде орналас­қан. 1999 жылы тұрғындар саны 3505 адам (1762 ер адам және 1743 әйел адам) болса, 2009 жылы 3697 адамды (1865 ер адам және 1832 әйел адам) құрады. 1951-1997 жылдары жүгері тұқымын өсіретін киров атындағы ұжымшардың орталығы болды. оның негізінде алтыүйде және округке қарасты нәдек, шежін ауылдарында шаруа қожалықтары құрылды. ауылдарда ор­та мектеп, мәдениет үйі, клуб, кітапхана, аудандық емхана, медициналық пункт бар. тұрғындары басқа елді мекендермен автомобиль жолы арқы­лы қатынасады.